
BIUDŽETINĖS ĮSTAIGOS ŠAKIŲ KULTŪROS CENTRO 2025 METŲ VEIKLOS ATASKAITA
VADOVO PRANEŠIMAS

	Biudžetinė įstaiga Šakių kultūros centras (toliau – Centras) yra daugiafunkcė kultūros įstaiga, atsakinga už etninės kultūros sklaidą, mėgėjų ir profesionaliojo meno populiarinimą bei bendruomenės kultūrinio gyvenimo puoselėjimą. Centras įgyvendina valstybės ir savivaldybės kultūros politiką, vykdo švietėjišką ir informacinę veiklą, neformalųjį ugdymą, rūpinasi vietos kultūros tradicijų išsaugojimu, meno sklaida bei gyventojų prasmingu laisvalaikiu.
	Centras sudaro sąlygas etninės kultūros sklaidai, organizuoja mėgėjų meno kolektyvų, studijų ir būrelių veiklą bei jų dalyvavimą renginiuose, inicijuoja pramoginius ir edukacinius renginius, valstybinių švenčių minėjimus, įgyvendina kultūros programas ir užtikrina Lietuvos Respublikos teisės aktų laikymąsi savo padaliniuose. Šakių kultūros centras veiklą vykdo penkiuose padaliniuose: Gelgaudiškio, Griškabūdžio, Lukšių, Kudirkos Naumiesčio ir Cirko mokykloje.
	2025 metais paminėtos reikšmingos mėgėjų meno kolektyvų sukaktys: vaikų muzikos grupės „Šmiki šmaki“ 30-metis, Kudirkos Naumiesčio padalinio linijinių šokių grupės „Ju2“ 10-metis bei vokalinio ansamblio „Komplimentas“ 10-metis. 2025 m. vasario 16 d. „Aitvaro“ apdovanojimas už kryptingą istorinės tematikos kūrybinę veiklą įteiktas Irmai Svetlauskienei. Akcijoje „Žėrintys Šakiai 2025“ Centras antrus metus iš eilės pelnė I vietos apdovanojimą gražiausiai pasipuošusių įstaigų kategorijoje.
	Centras aktyviai bendradarbiauja su Šakių rajono savivaldybės viešąja biblioteka, Zanavykų muziejumi, Goldapo kultūros centru (Lenkija) bei yra partneris tradiciniuose muzikos festivaliuose „XIV Muzikos festivalis Beatričės vasaros“ ir „Muzikiniai penktadieniai Gelgaudiškio dvare“.
	2025 metais žiūrovams pristatytos trys teatro spektaklių premjeros: Zanavykų teatro pastatymas pagal Arvydo Juozaičio dramą „Kudirka – buvau atėjęs“, naujos teatro studijos spektaklis „Žiurkių medžioklė“ bei Kalėdinės pasakos – spektaklio „Paslaptis virš miesto“ premjera. Šie pastatymai prisidėjo prie repertuaro įvairovės, meninės kokybės augimo ir teatro meno prieinamumo skirtingoms auditorijoms. Spektaklį „Paslaptis virš miesto“ parengė Lauros šokio teatras, grupė „Šmiki-Šmaki“, Cirko mokyklos studija „Šypsena“, Zanavykų teatras ir kiti kolektyvai. Jame dalyvavo apie 150 atlikėjų, spektaklis parodytas penkis kartus ir sulaukė didelio žiūrovų susidomėjimo.
	2025 metais Šakių kultūros centras ir jo padaliniai nuosekliai įgyvendino kultūros politikos tikslus, užtikrino kultūrinių paslaugų prieinamumą visose rajono teritorijose, stiprino mėgėjų meno veiklą, profesionalaus meno sklaidą ir bendruomenės įsitraukimą. Veiklos rezultatai atskleidžia stabilų veiklos tęstinumą, kryptingą institucijos vystymąsi ir efektyvų turimų išteklių panaudojimą.
	Ateities veiklos kryptys orientuotos į infrastruktūros modernizavimą, kultūros paslaugų prieinamumo didinimą, jaunimo įtraukties stiprinimą, skaitmeninės komunikacijos plėtrą ir strateginių partnerysčių gilinimą.
I SKYRIUS
STRATEGINIŲ IR VEIKLOS TIKSLŲ ĮGYVENDINIMAS

Informacija apie Šakių kultūros centro veiklą nuolat skelbiama Centro interneto svetainėje www.sakiukc.lt, socialiniuose tinkluose (Facebook), Šakių rajono laikraštyje „Draugas“ bei jo interneto svetainėje. Šios komunikacijos priemonės užtikrina veiklų matomumą, visuomenės informavimą laiku apie renginius, edukacines programas ir projektus, skatina gyventojų įsitraukimą į kultūrinį gyvenimą bei didina Centro atpažįstamumą rajone.
Šakių kultūros centre dirba 35 darbuotojai, iš kurių 24 – kultūros ir meno srities specialistai. Vienas pagrindinių Centro veiklos tikslų – organizuoti mėgėjų meno kolektyvų, studijų ir būrelių veiklą bei sudaryti sąlygas gyventojų kūrybinei saviraiškai.
2025 metais veikė 13 mėgėjų meno kolektyvų, kuriuose dalyvavo 296 dalyviai. Per metus kolektyvai surengė 139 pasirodymus, iš kurių 56 vyko išvykose, o 8 – užsienyje. Palyginimui, 2024 metais taip pat veikė 13 mėgėjų meno kolektyvų, juose dalyvavo 286 dalyviai, surengta 116 pasirodymų, iš kurių 77 vyko išvykose. Lyginant su ankstesniais metais, pastebimas dalyvių skaičiaus augimas, padidėjęs pasirodymų skaičius ir išaugęs tarptautinis aktyvumas.
Duomenys rodo, kad mėgėjų meno kolektyvų veikla ne tik išliko aktyvi, bet ir stiprėjo. Kolektyvai dalyvavo įvairiuose renginiuose, konkursuose ir festivaliuose Lietuvoje bei užsienyje, pelnė apdovanojimų, sulaukė teigiamų įvertinimų ir kvietimų reprezentuoti Šakių rajoną nacionaliniu ir tarptautiniu lygmeniu.
Šakių kultūros centro kolektyvų išvykos užsienyje:
1. Lauros šokio teatras – tarptautinis festivalis „Lago di Garda, Italija.
2. Liaudiškos muzikos kapela „Linas“ – Joninių šventė Punske, Lenkija. 
3. Senjorų liaudiškų šokių grupės „Vijūras“ – „International Folk Dance Festival/Meeting of Cultures/Loutrkai-Corinth“, Graikija.
4. Suaugusiųjų vokalo grupė „Nauja“ – labdaros renginys Goldapas, Lenkija. 
5. Suaugusiųjų vokalo grupė „Nauja“ – tarptautinis festivalis „Lago di Garda”, Italija.
6. Šakių kultūros centro jaunimo liaudiškų šokių grupės „Pynė” 485-asis tarptautinis „Manisa Mesir Paste Folkdance“ festivalis, Turkija, Manisos miestas. 
7. Šakių kultūros centro senjorų liaudiškų šokių grupės „Girėnai“ 50-asis jubiliejinis folkloro „Poronino vasara“ festivalis, Zakopanė, Lenkija. 
8. Vaikų muzikos grupė „Šmiki-šmaki“ – labdaros renginys, Goldapas, Lenkija.
Šakių kultūros centro mėgėjų meno kolektyvų pasiekimai ir tarptautinės išvykos atspindi aukštą meninį lygį, profesionalią vadovų kompetenciją ir nuoseklią, kryptingą kūrybinę veiklą. Kolektyvai sėkmingai reprezentavo Šakių kraštą respublikiniuose ir tarptautiniuose konkursuose bei festivaliuose, pelnė aukštus įvertinimus ir apdovanojimus, patvirtinančius jų konkurencingumą, meninį brandumą ir aktyvumą. Šie rezultatai reikšmingai prisideda prie rajono kultūrinio įvaizdžio stiprinimo, bendruomenės kultūrinio aktyvumo skatinimo bei meno mėgėjų tradicijų tęstinumo užtikrinimo. Tarptautinės išvykos skatina tarpkultūrinį dialogą, meninį kolektyvų augimą ir gerosios patirties perėmimą.          
1 lentelė. Šakių kultūros centro mėgėjų meno kolektyvų pasiekimai 2025 m.
	Eil. Nr.
	Kolektyvo pavadinimas
	Renginys
	Pasiekimas 

	1.
	Vaikų muzikos grupė „Šmiki - šmaki“
	Christmas talent lygue;
Tarptautinis vaikų dainavimo konkursas „Skambėk, Dzūkija“;
Tarptautinis vaikų dainavimo konkursas  „Muzikos Talentų Lyga“;
Tarptautinis vaikų dainavimo konkursas  „Muzikos Talentų Lyga”;
Tarptautinis vaikų dainavimo konkursas  „Muzikos;
Talentų Lyga Palanga“
	Grand Prix
3 – 1 vieta

3 – 1 vieta

2 – 1 vieta
Grand prix
Mini Grand prix
Mini Grand prix

	2.
	Liaudiškų šokių grupė „Pynė“
	Vaikų ir moksleivių liaudiškų šokių grupių konkursinis festivalis „Aguonėlė“ regioninis turas Kuršėnuose; 
Vaikų ir moksleivių liaudiškų šokių grupių konkursinis festivalis „Aguonėlė“ nacionalinis turas Prienuose;
	I laipsnio diplomas

Laureatų diplomas


	3.
	Liaudiškų šokių grupė „Girėnai“
	XVIII respublikinis senjorų liaudiškų šokių kolektyvų konkursinis festivalis „Revuona“ Prienuose.
	Nugalėtojų diplomas

	4.
	Zanavykų teatras
	Respublikinis mėgėjų teatrų konkursas „Atspindžiai“.	
	Laureatų diplomas


	
	Nuo 2015 metų Šakių kultūros centre vykdoma neformaliojo vaikų švietimo programų veikla. 2025 metais šiose programose dalyvavo 109 moksleiviai. Buvo įgyvendinamos 8 akredituotos neformaliojo ugdymo programos: „Cirko programa“ (1–4 kl.), „Cirko programa“ (5–8 kl.), „Cirko programa“ (9–12 kl.), „Liaudies šokio programa“ (1–8 kl.), „Liaudies šokio programa“ (9–12 kl.), „Pučiamųjų orkestro programa“ (1–4 kl.), „Pučiamųjų orkestro programa“ (5–8 kl.) ir „Pučiamųjų orkestro programa“ (9–12 kl.).
	2024 metais neformaliojo vaikų švietimo programose dalyvavo 91 moksleivis, veikė 7 akredituotos programos. Lyginant su ankstesniais metais, matomas tiek dalyvių skaičiaus, tiek programų augimas. Neformaliajam ugdymui vykdyti 2025 metais buvo gauta ir panaudota 21 425 Eur, o 2024 metais – 18 295 Eur. Didėjantis finansavimas sudarė galimybes plėsti programų pasiūlą, gerinti ugdymo kokybę ir užtikrinti veiklų tęstinumą.
	Šie rodikliai patvirtina, kad Šakių kultūros centras nuosekliai įgyvendina savo strateginius tikslus, sudaro patrauklias sąlygas prasmingam vaikų ir jaunimo laisvalaikiui, skatina jų kūrybiškumą, meninę saviraišką bei ilgalaikį įsitraukimą į kultūrinę veiklą.

ŠAKIŲ KULTŪROS CENTRO VEIKLA
	2025 metais suorganizuoti 75 kultūriniai renginiai, kuriuose apsilankė 10 020 žiūrovų, parodyti 33 kino seansai, įvyko 28 komerciniai renginiai, kuriuose dalyvavo 5 854 žiūrovai. Taip pat surengtos 8 profesionalaus meno ir tautodailės parodos, kurias aplankė apie 2 750 lankytojų. Iš viso per metus Šakių kultūros centre įvyko 110 renginių ir parodų, kuriuose apsilankė apie 35 624 Šakių miesto ir rajono gyventojai bei miesto svečiai.
	Renginių turinys apėmė įvairias kultūros ir meno sritis – scenos meną, muziką, kiną, vizualųjį meną, edukacines bei bendruomenines veiklas. Parodų programoje buvo pristatyta šiuolaikinio meno įvairovė – nuo tapybos, grafikos, fotografijos ir koliažų iki tekstilės, siuvinėjimo bei dirbtinio intelekto technologijomis sukurtų darbų. Parodose dalyvavo tiek personalines, tiek mišrias ekspozicijas pristatantys menininkai.
	Nepaisant iššūkių, susijusių su auditorijų pritraukimu, augančiomis kultūros paslaugų kainomis ir konkurencinga kultūrine aplinka, Centras kryptingai stiprino komunikaciją, plėtojo partnerystes ir ieškojo lankstesnių kultūrinių pasiūlymų formų, siekdamas išlaikyti aukštą lankytojų susidomėjimą ir užtikrinti kultūrinių paslaugų prieinamumą visoms gyventojų grupėms.	
	Centras nuosekliai plėtoja veiklą ne tik kultūrinių paslaugų srityje, bet ir siekia finansinio tvarumo. Įstaiga generuoja papildomas pajamas iš įvairių šaltinių: komercinių renginių, patalpų nuomos, rėmėjų paramos bei dalyvavimo valstybės ir savivaldybės finansuojamose programose. Gautos lėšos naudojamos veiklų kokybei gerinti ir kultūrinių paslaugų prieinamumui užtikrinti.
· Centras uždirbo pajamas: 2025 m. pajamos iš komercinių renginių ir patalpų nuomos siekė 75 000 eurų, 2024 m. – 75 000 Eur. 
· Parama iš programų: iš mokymosi visą gyvenimą, jaunimo ir sporto programos scenos menų stovyklai „Meniškai–2025“ skirta 2 476 Eur. 2024 m. 2 008 Eur. Didėjanti finansinė parama leidžia organizuoti edukacines veiklas, prisidedančias prie jaunimo meninio ugdymo.
· Rėmėjų parama: privatūs rėmėjai 2025 m. Šakių kultūros centrui skyrė 9 010 Eur, kurie padeda įgyvendinti įvairius kultūros renginius. 

	2025 metais Šakių kultūros centras išliko vienu svarbiausių rajono kultūros židinių, kuriame aktyviai veikė mėgėjų meno kolektyvai, buvo organizuojami įvairūs renginiai, parodos ir kino filmų peržiūros. Be Centro inicijuojamų veiklų, įstaiga veikė kaip atvira erdvė kitoms organizacijoms ir iniciatyvoms, prisidėdama prie bendruomenės telkimo, socialinės įtraukties ir kultūrinio gyvenimo įvairovės.
	Centre 2025 metais vyko įvairių organizacijų renginiai, seminarai ir mokymai: mokytojų dienos renginys, moksleivių sąjungos, neįgaliųjų dienos minėjimo renginiai, žmonių su negalia sambūriai, diabeto klubo „Linelis“, ikimokyklinio ugdymo įstaigos „Maži žingsneliai“, Šakių verslo ir informacijos centro, Šakių rajono ūkininkų sąjungos renginiai ir veiklos. Kiekvieną antradienio vakarą Centre taip pat vyksta intelektiniai žaidimai „Auksinis protas“, kuriuos organizuoja Šakių atviras jaunimo centras. Šis veiklų spektras atskleidžia Centrą kaip daugiafunkcę instituciją, sudarančią sąlygas bendradarbiauti rajono ir nacionalinio lygmens organizacijoms bei stiprinančią bendruomeniškumą. 
	2025 metais Šakių kultūros centras įgyvendino projektą „Vaikų ir jaunimo liaudiškų šokių konkursinis festivalis „Jievaro tiltu 2025“, finansuotą Lietuvos kultūros tarybos ir Šakių rajono savivaldybės. Vasaros laikotarpiu organizuotos dvi vaikų vasaros stovyklos „Meniškai–2025“, finansuotos Šakių rajono savivaldybės. Šios veiklos sudarė sąlygas vaikų ir jaunimo kūrybiškumo ugdymui, meninių gebėjimų plėtojimui ir prasmingam laisvalaikiui.
Centras veikė kaip gyvybinga ir telkianti kultūrinė erdvė, sudaranti sąlygas mėgėjų menui augti, skleistis ir būti matomam, kartu stiprinanti vietos bendruomenės kultūrinį identitetą ir aktyvų dalyvavimą kultūriniame gyvenime. Tarptautinės teatro dienos renginys „Zanavykai visada kartu“, Zanavykų krašto kaimo kapelų šventė „Pašešupių armonika – 25“, vakaras, skirtas zanavykų krašto šviesuoliams „Prisiminimų atminties tiltas“, rajoninė mėgėjų teatrų šventė-apžiūra, rudens šventė „Zanavykų obuolinės“, rajoninė vokalinių ansamblių šventė „Zanavykų balsai“, rudens romansų vakaras „Ant balto smėlio“, mėgėjų teatrų festivalis „Juokiasi ir verkia zanavykai“ bei Šakių miesto šventė „Aš myliu Šakius“ – tai renginiai, skirti zanavykų krašto kultūrinio identiteto pažinimui, išsaugojimui ir populiarinimui.
ŠAKIŲ KULTŪROS CENTRO PADALINIŲ VEIKLOS
Gelgaudiškio padalinio veikla
Gelgaudiškio padalinį sudaro: Gelgaudiškio salė, Kidulių salė, taip pat veikla vykdoma Sudarge. Padalinyje dirba 15 darbuotojų, iš kurių – 10 kultūros ir meno  srities specialistai. 
2025 metais Gelgaudiškio padalinyje surengti 63 vidutinės ir didesnės apimties renginiai bei 9 parodos, kuriuose apsilankė 12 037 lankytojai. Įgyvendintas projektas „Dvaro puota. Secesija“, finansuotas Lietuvos kultūros tarybos ir Šakių rajono savivaldybės lėšomis. Taip pat, gavus Šakių rajono savivaldybės finansavimą, vykdytos tradicinės Gelgaudiškio atviros jaunimo erdvės (AJE) veiklos.
 Kidulių dvare intensyvinta profesionalaus meno sklaida – surengtos 9 parodos, iš jų 3 parodų atidarymo renginiai. Siekiant stiprinti istorijos pažinimą ir kultūrinį turizmą, pradėtas išsamesnis dvaro istorijos tyrinėjimas, suformuotas tęstinių renginių ciklas „Gyvenimas už rūmų durų – dvaro ūkis“, skirtas supažindinti lankytojus su dvaro ūkinės veiklos istorija ir jos išskirtinumu. 2025 metais surengta antroji paroda iš mados istoriko Aleksandro Vasiljevo kolekcijos – tai viena iš projekto „Dvaro puota. Secesija“ ciklo dalių. Projekto kontekste taip pat organizuotas klasikinės muzikos koncertas ir unikali papuošalų iš plaukų paroda. Minint Paprūsės metus, Kidulių dvare surengtas dailininkų pleneras ir parodos atidarymas, paskaitos „Senosios Prūsos įkvėpimai šiuolaikiniame mene“ ir „Tautų margumynas Rytprūsių pasienyje“, Mažosios Lietuvos medžioklės ragų ansamblio „Kurtinys“ koncertas, teminis protmūšis, dviejų dienų renginių ciklas „Baltiškosios ir vokiškosios Prūsijos ženklai“, jubiliejinė plenero „Tiesa šviesa“ paroda, edukacija „Prūsiška mokykla“ bei baigiamasis koncertas, kuriame pasirodė pianistė Milda Umbrusevičiūtė ir sopranas Dovilė Kazonaitė. Apie Kidulių dvarą ir Paprūsės metų paminėjimą parengtas reportažas LRT laidoje „Panorama“. Taip pat surengtas vargonų ir vokalinės muzikos koncertas, skirtas M. K. Čiurlionio metams paminėti.  
Gelgaudiškio padalinyje veikė 6 mėgėjų meno kolektyvai, kuriuose dalyvavo 69 dalyviai: liaudiškos muzikos kapela „Gelgaudiškis“, folkloro ansamblis „Šilupė“, jaunimo tautinių šokių kolektyvas „Liociukas“, Kidulių salės istorinių šokių ir teatro studija „Il ballo della luna“, Kidulių salės folkloro ansamblis „Volungė“ ir Sudargo dramos studija. 2025 metais kolektyvai surengė 66 pasirodymą, iš kurių vienas vyko užsienyje – folkloro ansamblis „Šilupė“ dalyvavo Joninių šventėje Punske (Lenkija). Kidulių dvare taip pat pradėjo veiklą nauja kūrybos studija „RadAsta“, kurios narės metų pabaigoje surengė pirmąją savo darbų parodą.
Padalinio kultūros darbuotojai glaudžiai bendradarbiavo su Gelgaudiškio, Kidulių ir Sudargo seniūnijomis, švietimo įstaigomis, bendruomenių centrais, globos namais, religinėmis bendruomenėmis bei verslo atstovais. Veikla aktyviai viešinama socialiniuose tinkluose: Gelgaudiškio kultūra, Kidulių dvaras, Šakių rajono savivaldybės informaciniuose kanaluose ir žiniasklaidos priemonėse.

Lukšių padalinio veikla
Lukšių padalinyje dirba 10 darbuotojų, iš jų 7 – kultūros ir meno specialistai. 
Zyplių dvaro erdvėse kryptingai buvo plėtojama meno sklaida. 2025 metais surengta 17 parodų, iš jų 9 profesionalaus meno ir 3 tarptautinės parodos, kurias aplankė 9 254 lankytojai. Tarp reikšmingiausių parodų – tarptautinio menininkų plenero „Be ribų 2024“ tęstinė paroda (kuratorė Daiva Kupstienė), trečią kartą sugrįžusi į Zyplių dvarą ir pristačiusi Lietuvos bei Lenkijos menininkų kūrybą. Didelio lankytojų susidomėjimo sulaukė ir tapybos plenero „Sūduvių žemė: PA(si)likimai“ darbų paroda, sukurta pagal poeto Kazio Bradūno poeziją.
Viena iš išskirtiniausių metų parodų – Giedrės Liepuonės kolekcijos paroda „Murkianti kolekcija: nuo vintažo iki naujųjų laikų“, pristatanti daugiau kaip 22 metus kauptą didžiausią Lietuvoje teminę kolekciją. Parodos atidarymo metu autorei įteiktas Lietuvos rekordo diplomas „Gausiausia su katėmis susijusi kolekcija“. Taip pat eksponuotos Šakių rajono tautodailininkų jubiliejinės parodos: Eglės Tyzenhauz kūrybos paroda „Dėkui Tau“ ir Linos Endriukaitienės tapybos paroda „Gamtos įkvėpta“, bei kiti regiono menininkų darbai.
2025 metais Lukšių padalinys surengė 28 įvairaus pobūdžio renginius, skirtus skirtingoms tikslinėms auditorijoms, kuriuose apsilankė apie 3 850 lankytojų. Senjorams ir liaudiškos muzikos gerbėjams organizuota kapelų šventė–koncertas „Vasarą palydint“, etnokultūros puoselėtojams – tradicinis tautodailininkų pleneras „Zyplių žiogai“, vaikams ir jaunimui – spektaklis–žygis „Brūzgynų eilės“. Taip pat vyko valstybinėms šventėms skirti minėjimai, etnokultūros šventė „Užgavėnių zbitkos“, Joninės, tradicinė keramikos šventė–mugė „Pirksiu molio puodynėlę“. Didelio lankytojų susidomėjimo sulaukė antrus metus organizuotas kino filmų festivalis „Sidabrinės gervės naktys 2025“. Įgyvendintas Šakių rajono savivaldybės finansuotas vaikų vasaros stovyklos projektas „Įsijausk“.
Padalinyje veikė du mėgėjų meno kolektyvai – liaudiškų šokių kolektyvas „Kibtinis“ ir Liepalotų kaimo kapela, kurių vienas reikšmingiausių pasiekimų – II vieta Zanavykų krašto kaimo kapelų šventėje „Pašešupių armonika 2025“. Kolektyvuose dalyvavo 35 dalyviai, per metus surengta 16 pasirodymų. Lapkričio mėnesį Zyplių dvaro Arklidžių galerijoje atidarytas Zanavykų krašto miško muziejus – iš buvusios Lekėčių girininkijos perkelta ir naujai pritaikyta ekspozicija. Vienas išskirtinių muziejaus bruožų – visi eksponatai yra natūraliai nugyvenę savo gyvenimą, nebuvo specialiai medžiojami ar naikinami. 
Lukšių padalinyje aktyviai plėtojama ir turizmo veikla. Per metus surengta 16 edukacinių užsiėmimų, kuriuose dalyvavo 269 dalyviai, pravestos 134 pažintinės ekskursijos su gidu ir 29 teatralizuotos ekskursijos „Kai pono nėra namie“, kuriose apsilankė 3 693 dalyviai. Be to, Zyplių dvarą savarankiškai aplankė 2 648 pavieniai lankytojai. Padalinio veikla viešinama socialiniame tinkle „Facebook“ paskyroje – Lukšių kultūra Zyplių dvare.

Kudirkos Naumiesčio padalinio veikla
Kudirkos Naumiesčio padaliniui priklauso Kudirkos Naumiesčio, Sintautų ir Slavikų salės. Padalinyje dirba 18 darbuotojų, iš jų 13 – kultūros ir meno srities specialistai.
2025 metai Kudirkos Naumiesčio padaliniui buvo išskirtiniai – visa veikla vyko po Kudirkos Naumiesčio – Mažosios Lietuvos kultūros sostinės vėliava. Per metus padalinys suorganizavo 112 kultūrinių renginių, kuriuose apsilankė 24 469 lankytojai, o tai rodo itin didelį vietos bendruomenės ir miesto svečių susidomėjimą. Aktyvus bendradarbiavimas su švietimo, kultūros, savivaldos ir nevyriausybinėmis organizacijomis leido sėkmingai įgyvendinti Mažosios kultūros sostinės programą ir stiprinti tarpsektorinę partnerystę.
Per metus surengta 17 parodų, pristatančių įvairias meno formas, įvyko 11 kino seansų, organizuotos 8 edukacinės programos, kuriose dalyvavo 171 dalyvis. Vienu ryškiausių metų renginių tapo Kudirkos Naumiesčio miesto šventė „Mano Naumiestis“.
2025 metais padalinys įgyvendino du projektus: šokių festivalį „Sintautų kviestinis“, finansuotą Lietuvos kultūros tarybos ir Šakių rajono savivaldybės lėšomis, bei vaikų vasaros stovyklų programos projektą „Pasiimk vasaros 2“, finansuotą Šakių rajono savivaldybės.
Mėgėjų menas išliko viena stipriausių padalinio veiklos sričių. Veikė 10 mėgėjų meno kolektyvų, kuriuose dalyvavo 104 dalyviai: vokalinis ansamblis „Komplimentas“, romantinės muzikos kapela „Liocai R+“, teatras „Savi“, linijinių šokių grupė „Ju2“, vaikų ir jaunimo šiuolaikinių šokių studija „Judesys“, Sintautų moterų vokalinis ansamblis „Mozaika“, vyresniųjų liaudiškų šokių grupė „Sintuola“, folkloro kolektyvas „Santaka“, Sintautų salės teatras „Unoras“ ir Slavikų kaimo kapela. Kolektyvai surengė 103 viešus pasirodymus, iš jų 44 – išvykose.
Kolektyvų meniniai pasiekimai buvo reikšmingi nacionaliniu ir tarptautiniu mastu. Vyresniųjų liaudiškų šokių grupė „Sintuola“ Respublikiniame konkurse „Iš aplinkui“ užėmė III vietą, taip pat dalyvavo 50-ajame jubiliejiniame folkloro festivalyje „Poronino vasara“ Zakopanėje (Lenkija). Vaikų ir jaunimo šiuolaikinių šokių studija „Judesys“ dalyvavo konkursuose „Judančios spalvos“, „Pavasarinė šokių pynė“, „Dance fiesta“, kuriuose pelnė III vietas, o konkurse „Dance XBox“, vykusiame Kauno „Žalgirio“ arenoje, – I vietą ir dvi II vietas.
        Kolektyvai taip pat aktyviai prisidėjo prie kultūrinio gyvenimo organizavimo: linijinių šokių grupė „Ju2“ inicijavo pirmąjį linijinių šokių festivalį „Žingsniuojantys ritmai“, vyresniųjų liaudiškų šokių grupė „Sintuola“ organizavo III respublikinį konkursinį festivalį „Sintautų kviestinis 2025“, romantinės muzikos kapela – regioninę kapelų šventę „Pašešupio akordai“, teatras „Savi“ – IV teatrų festivalį „Rudens rampa“, o vokalinis ansamblis „Komplimentas“ – IV vokalinių ansamblių šventę–konkursą „Pavasario gama“. Šios iniciatyvos ženkliai praturtino padalinio kultūrinį kalendorių ir stiprino bendruomenės įsitraukimą.
Padalinio veikla aktyviai viešinama socialiniuose tinkluose „Facebook“ paskyrose – Kudirkos Naumiesčio kultūra ir Sintautų kultūra.

Griškabūdžio padalinio veikla
Griškabūdžio padaliniui priklauso Griškabūdžio ir Barzdų salės, taip pat padalinys aptarnauja Žvirgždaičių teritoriją. Padalinyje dirba 12 darbuotojų, iš jų 9 – kultūros ir meno srities specialistai.
2025 metais padalinys įgyvendino projektus „Vasara Jono Jablonskio tėviškėje“, finansuotą Lietuvos kultūros tarybos lėšomis, ir „Jaunųjų kanklininkų stovykla“, finansuotą Šakių rajono savivaldybės. Reikšminga ir tęsiama tradicija – kryžių lankymas Griškabūdžio apylinkėse, nuo 2017 metų įtrauktas į Lietuvos nematerialaus kultūros paveldo vertybių sąvadą. Ši kasmet vykstanti procesija išlieka svarbi bendruomenės tapatybės dalis. 
Bendradarbiaujant su Vilkaviškio krašto muziejumi, dalyvauta projekte „Nematerialaus kultūros paveldo sklaida Sūduvos krašte“, parengtas ir pristatytas nematerialaus paveldo objekto „Kryžių lankymo tradicijos Griškabūdžio apylinkėse“ pristatymas Vilkaviškio, Kalvarijos ir Punsko bendruomenėse. Taip pat surengtas vokalinių ansamblių festivalis, skirtas M. K. Čiurlionio 150-osioms gimimo metinėms, bei renginys „Kalbos grožis“, skirtas kalbininko Jono Jablonskio 165-osioms gimimo metinėms.
Organizuotos tradicinių amatų, švenčių papročių ir kūrybinės edukacijos: verbų rišimas, margučių marginimas, kalėdinių vainikų pynimas, taip pat pažintiniai susitikimai su kraštiečiais Juozu Liepuoniu ir Aukse Bakaniene. Surengtos 9 tapybos ir dailės darbų parodos, pristatančios profesionalių menininkų, plenerų dalyvių ir meno mokyklų moksleivių kūrybą. Parodos vyko Griškabūdžio ir Barzdų salėse, užtikrinant kultūros paslaugų prieinamumą skirtingoms bendruomenėms.
Išskirtiniai metų renginiai: Griškabūdžio miestelio šventė „Oninės“, kapelų šventė „Čeverykas grindį skuta“, teatro šventė „Jablonskynė“, folkloro šventė „Spalvota arbata“, modernaus folkloro šventė „Ei vija pinavija“, VII rajoninis moksleivių vokalinės muzikos festivalis „Daina Lietuvai“. Edukacinės pažintinės ekskursijos J. Jablonskio tėviškėje išliko itin patrauklios ir sulaukė augančio lankytojų susidomėjimo. Per metus surengti 84 kultūriniai renginiai, kuriuose apsilankė 10 558 lankytojai.
Padalinyje aktyviai veikė 12 mėgėjų meno kolektyvų, kuriuose dalyvavo 108 dalyviai: folkloro ansamblis „Nova“, suvalkietiškų kanklių ansamblis, vaikų ir jaunimo folkloro ansamblis „Užnovietis“, kaimo kapela „Nova“, pučiamųjų instrumentų orkestras „Griškabūdis“, vaikų vokalo studija „Šypsenos“, moterų klubas „Žara“, liaudiškų šokių kolektyvas „Paluobietis“, Barzdų salės mergaičių ansamblis „Boružėlės“, merginų ansamblis „Rasos“, mišrus vokalinis ansamblis „Sodžius“, retro grupė „Vaivorykštė“ ir Žvirgždaičių senjorų vokalinis ansamblis „Šešupės vingis“.
Kolektyvai pasiekė reikšmingų rezultatų: Lietuvos pasakotojų konkurse „Žodis žodį gena“ folkloro ansamblio „Nova“ pasakoriui Leonui Galginaičiui įteiktas žiūrovų prizas; tradicinių instrumentų jaunųjų atlikėjų konkurse „Gaidų išdaigos“ vaikų folkloro ansamblis „Užnovietis“ pelnė III vietą; Lietuvos vaikų ir moksleivių konkurse „Tramtatulis“ dalyviai Simonas ir Jokūbas Kaminskai įvertinti diplomais; kapela „Nova“ rajoninėje šventėje „Pašešupių armonika“ apdovanota Šakių rajono mero prizu. Folkloro ansambliai „Nova“ ir „Užnovietis“ dalyvavo renginyje „Lietuvos diena“ Taline, kur pristatė lietuvių tradicijas, kulinarinį paveldą ir vedė edukacijas.
Padalinio veikla viešinama socialiniuose tinkluose „Facebook“ paskyrose – Griškabūdžio kultūra ir Barzdų laisvalaikio salė.

  Padalinio Cirko mokykla veikla
Cirko mokyklos padalinyje dirba 5 darbuotojai, iš jų 4 – kultūros ir meno srities specialistai.
2025 metais padalinys įgyvendino projektą „Keliaujanti cirko laboratorija 8“, finansuotą Lietuvos kultūros tarybos ir Šakių rajono savivaldybės lėšomis. Taip pat pateikta paraiška Lietuvos kultūros tarybai projektui „Cirko žiburiai 2026“.
Šiuo metu cirko užsiėmimus trijose amžiaus grupėse lanko daugiau kaip 60 vaikų iš Šakių rajono, Kauno ir Jurbarko. Tai rodo augantį programos patrauklumą ir regioninį pasiekiamumą. Cirko mokyklos kolektyvas dalyvavo tarptautiniame festivalyje–konkurse „Šypsenos ore 2025“, kuriame 10–14 metų amžiaus grupėje Vasarė Grakavinaitė pelnė I vietą. Kolektyvas taip pat pasirodė Menų spaustuvės organizuoto šiuolaikinio cirko festivalio „Cirkuliacija“ Jaunimo dienoje bei Alytaus tarptautiniame cirko festivalyje.
Padalinys pelnė du diplomus: „Ryškiausias 2024 m. Dainų šventės Teatro dienos aktorių ansamblis“ ir „Ryškiausi 2024 m. Dainų šventės Teatro dienos aktorių kostiumai“.
Kolektyvo „Šypsena“ jaunieji artistai aktyviai dalyvavo akredituotose Kultūros paso programose, Šakių kultūros centro kalėdiniuose pasirodymuose, cirko dienos renginiuose ir padalinio organizuojamuose mokymuose. Veikla plačiai viešinta vietinėje ir nacionalinėje žiniasklaidoje (žurnale „Prie kavos“, dienraštyje „Lietuvos rytas“), taip pat dalyvauta televizijos projekte „Lietuvos talentai“, kuriame du numeriai sėkmingai pateko į pusfinalį.
Padalinio vadovė ir darbuotojai aktyviai dalyvavo Pasaulinio cirko mokyklų aljansų (GACS) organizuojamuose nuotoliniuose mokymuose, skirtuose režisūros, aktorių rengimo ir tarptautinių atrankų kompetencijų stiprinimui.
Per metus cirko kolektyvas Lietuvoje surengė 14 visos programos pasirodymų įvairiuose festivaliuose ir miesto šventėse, taip pat dalyvavo Šakių kultūros centro kalėdiniuose renginiuose ir miesto šventėse. Iš viso per metus surengta daugiau kaip 45 pasirodymai.
Padalinys vykdo dvi akredituotas Kultūros paso programas „Susipažink su cirko žanrais“ (1–8 ir 9–12 klasių mokiniams). 2025 metais pristatyta daugiau kaip 10 edukacinių užsiėmimų. Aktyviai vykdant NVŠ programas, per metus pritraukta 12 375 Eur lėšų.
Darbuotojai nuosekliai kėlė kvalifikaciją ir tobulino profesines kompetencijas. Padalinio veikla viešinama socialinio tinklo „Facebook“ paskyroje – Šakių cirko mokykla.

II. PAGRINDINIAI FINANSINIAI RODIKLIAI
Šakių kultūros centrui ir jo padaliniams 2025 metais iš savivaldybės biudžeto buvo skirta 1 925 588,00 Eur. Savivaldybės biudžeto lėšų paskirstymas pagal funkcijas pateikiamas 2 lentelėje. Palyginimui pateikiami ir 2024 metų savivaldybės biudžeto asignavimai. Šakių kultūros centro padalinių lėšų paskirstymas pagal funkcijas pateikiamas 3–8 lentelėse.
2 lentelė. Šakių kultūros centro ir jo padalinių lėšos
	Funkcijos pavadinimas
	2025 m. savivaldybės biudžeto lėšos (Eur)
	2024 m. savivaldybės biudžeto lėšos (Eur)

	1. Darbo užmokestis pinigais
	1555246,00
	1420101,00

	2. Socialinio draudimo įmokos
	24069,00
	22512,00

	3. Ryšių paslaugos
	5613,00
	5174,00

	4. Transporto išlaikymas
	23866,00
	22212,00

	5. Aprangos įsigijimo išlaidos
	600,00
	22945,00

	6. Kvalifikacijos kėlimas
	1581,00
	1617,00

	7. Komunalinės paslaugos
	106881,00
	103901,00

	8. Informacinių technologijų prekių įsigijimas
	6408,00
	4570,00

	9. Reprezentacinės išlaidos
	0,00
	0,00

	10.Materialiojo turto paprastojo remonto išlaidos
	15525,00
	56613,00

	11. Kitų prekių ir paslaugų įsigijimus
	172038,00
	166763,80

	12. Darbdavių socialinė parama pinigais
	3761,00
	5576,00

	13. Ilgalaikio materialiojo turto įsigijimas
	10000,00
	68898,00

	 Iš viso savivaldybės lėšų
	1925588,00
	1900882,80


3 lentelė. Šakių kultūros centro biudžeto lėšos
	Funkcijos pavadinimas
	2025 m. savivaldybės biudžeto lėšos (Eur)
	2024 m. savivaldybės biudžeto lėšos (Eur)

	1. Darbo užmokestis pinigais
	597196,00
	559286,00

	2. Socialinio draudimo įmokos
	9078,00
	7951,00

	3. Ryšių paslaugos
	1229,00
	1152,00

	4. Transporto išlaikymas
	19846,00
	15012,00

	5. Aprangos įsigijimo išlaidos
	0,00
	18875,00

	6. Kvalifikacijos kėlimas
	1276,00
	1252,00

	7. Komunalinės paslaugos
	20708,00
	25971,00

	8. Informacinių technologijų prekių įsigijimas
	2000,00
	2000,00

	9. Reprezentacinės išlaidos
	0,00
	0,00

	10. Materialiojo turto paprastojo remonto išlaidos
	500,00
	515,00

	11. Kitų prekių ir paslaugų įsigijimus
	110559,00
	91296,00

	12. Darbdavių socialinė parama pinigais
	0,00
2126,00
	0,00
2000,00

	13. Ilgalaikio materialiojo turto įsigijimas
	
10000,00
	
28503,00

	 Iš viso savivaldybės lėšų
	774518,00
	753813,00


 4 lentelė. Šakių kultūros centro Cirko padalinio biudžeto lėšos
	Funkcijos pavadinimas
	2025 m. savivaldybės biudžeto lėšos (Eur.)
	2024 m. savivaldybės biudžeto lėšos (Eur.)

	1. Darbo užmokestis pinigais
	94480,00
	88556,00

	2. Socialinio draudimo įmokos
	1470,00
	1297,00

	3. Ryšių paslaugos
	537,00
	493,00

	4. Transporto išlaikymas
	300,00
	400,00

	5. Aprangos įsigijimo išlaidos
	0,00
	2240,00

	6. Komunalinės paslaugos
	15330,00
	11245,00

	7. Informacinių technologijų prekių ir Paslaugų įsigijimas
	400,00
	500,00

	8. Materialiojo turto paprastojo remonto išlaidos
	0,00
	0,00

	9. Kitų prekių ir paslaugų įsigijimus
	5848,00
	14945,00

	10. Darbdavių socialinė parama pinigais
	0,00
	250,00

	11. Ilgalaikio materialiojo turto įsigijimas
	0,00
	0,00

	Iš viso savivaldybės lėšų
	118365,00
	119926,00


 5 lentelė. Šakių kultūros centro Kudirkos Naumiesčio padalinio biudžeto lėšos
	Funkcijos pavadinimas
	2025 m. savivaldybės biudžeto lėšos (Eur)
	2024 m. savivaldybės biudžeto lėšos (Eur)

	1. Darbo užmokestis pinigais
	274011,00
	240004,00

	2. Socialinio draudimo įmokos
	3973,00
	5185,00

	3. Ryšių paslaugos
	785,00
	720,00

	4. Transporto išlaikymas
	1020,00
	2000,00

	5. Kvalifikacijos kėlimas
	45,00
	365,00

	6. Aprangos įsigijimo išlaido
	600,00
	0,00

	7. Materialiojo turto paprast. rem.
	1500,00
	0,00

	8. Komunalinės paslaugos
	16974,00
	21573,00

	9. Informacinių technologijų prekių įsigijimas
	832,00
	500,00

	10. Kitų prekių ir paslaugų įsigijimus
	19455,00
	20400,00

	11. Darbdavių soc. parama pinigais
	1115,00
	1225,00

	12. Ilgalaikio materialiojo turto įsigijimas
	0,00
	16000,00

	Iš viso savivaldybės lėšų
	320310,00
	307972,00


6 lentelė. Šakių kultūros centro Griškabūdžio padalinio biudžeto lėšos
	Funkcijos pavadinimas
	2025 m. savivaldybės biudžeto lėšos (Eur)
	2024 m. savivaldybės biudžeto lėšos (Eur)

	1. Darbo užmokestis pinigais
	192220,00
	172537,00

	2. Socialinio draudimo įmokos
	3787,00
	2744,00

	3. Ryšių paslaugos
	1885,00
	1627,00

	4. Transporto išlaikymas
	930,00
	2000,00

	5. Aprangos įsigijimo išlaidos
	0,00
	480,00

	6. Kvalifikacijos kėlimas
	150,00
	0,00

	7. Komunalinės paslaugos
	14284,00
	15514,00

	8. Informacinių technologijų prekių įsigijimas
	2320,00
	570,00

	9. Reprezentacinės išlaidos
	0,00
	0,00

	10. Materialiojo turto paprastojo remonto išlaidos
	3525,00
	54310,00

	11. Kitų prekių ir paslaugų įsigijimus
	14542,00
	15690,00

	12. Darbdavių socialinė parama pinigais
	200,00
	1509,00

	13. Ilgalaikio materialiojo turto įsigijimas
	0,00
	14395,00

	Iš viso savivaldybės lėšų
	233843,00
	281376,00


7 lentelė. Šakių kultūros centro Gelgaudiškio padalinio biudžeto lėšos
	Funkcijos pavadinimas
	2025 m. savivaldybės biudžeto lėšos (Eur)
	2024 m. savivaldybės biudžeto lėšos (Eur)

	1. Darbo užmokestis pinigais
	226430,00
	210309,00

	2. Socialinio draudimo įmokos
	3283,00
	3026,00

	3. Ryšių paslaugos
	488,00
	448,00

	4. Transporto išlaikymas
	1020,00
	1600,00

	5. Aprangos įsigijimo išlaidos
	0,00
	1350,00

	6. Kvalifikacijos kėlimas
	110,00
	0,00

	7. Komunalinės paslaugos
	22918,00
	15529,00

	8. Informacinių technologijų prekių įsigijimas
	236,00
	500,00

	9. Reprezentacinės išlaidos
	0,00
	0,00

	10.Materialiojo turto paprastojo remonto išlaidos
	0,00
	788,00

	11.Kitų prekių ir paslaugų įsigijimus
	14943,00
	17934,80

	12. Darbdavių socialinė parama pinigais
	200,00
	192,00

	13. Ilgalaikio materialiojo turto įsigijimas
	0,00
	10000,00

	Iš viso savivaldybės lėšų
	269628,00
	261676,80


8 lentelė. Šakių kultūros centro Lukšių padalinio biudžeto lėšos
	Funkcijos pavadinimas
	2025 m. savivaldybės biudžeto lėšos (Eur)
	2024 m. savivaldybės biudžeto lėšos (Eur)

	1. Darbo užmokestis pinigais
	170909,00
	149409,00

	2. Socialinio draudimo įmokos
	2478,00
	2309,00

	3. Ryšių paslaugos
	689,00
	734,00

	4. Transporto išlaikymas
	750,00
	1200,00

	5. Kvalifikacijos kėlimas
	0,00
	0,00

	6. Komunalinės paslaugos
	16667,00
	14069,00

	7. Informacinių technologijų prekių įsigijimas
	620,00
	500,00

	8. Reprezentacinės išlaidos
	0,00
	0,00

	9. Materialiojo turto paprastojo remonto išlaidos
	10000,00
	1000,00

	10. Kitų prekių ir paslaugų įsigijimus
	6691,00
	6498,00

	11. Darbdavių socialinė parama pinigais
	120,00
	400,00

	12. Ilgalaikio materialiojo turto įsigijimas
	0,00
	0,00

	Iš viso savivaldybės lėšų
	208924,00
	176119,00



Šakių kultūros centro ir jo padalinių biudžetinių įstaigų pajamų planas 2025 metais sudarė 13 6046,00 Eur. Lėšų paskirstymas pagal funkcijas pateikiamas 9 lentelėje. Palyginimui pateikiami ir 2024 metų įstaigos nuosavų biudžetinių lėšų plano įvykdymo duomenys. Šakių kultūros centro padalinių pajamų surinkimas ir jų paskirstymas pagal funkcijas pateikiamas 10–15 lentelėse.                                                                         
9 lentelė. Šakių kultūros centro  su padaliniais pajamos
	Funkcijos pavadinimas
	2025 m. pajamos
	2024 m. pajamos

	1. Transporto išlaidos
	800,00
	400,00

	2. Komandiruočių išlaidos
	0,00
	0,00

	3. Paprastojo remonto išlaidos
	0,00
	8000,00

	4. Komunalinių paslaugų išlaidos
	0,00
	1000,00

	5. Reprezentacinės išlaidos
	8899,00
	9100,00

	6. Informacinių technologijų prekių ir paslaugų įsigijimo išlaidos
	0,00
	0,00

	7. Kitų prekių ir paslaugų įsigijimas
	110417,00
	109500,00

	8. Ilgalaikio materialiojo turto įsigijimas
	15930,00
	26500,00

	Iš viso įstaigos lėšų
	136046,00
	154500,00


10 lentelė. Šakių kultūros centro  pajamos
	Funkcijos pavadinimas
	2025 m. pajamos
	2024 m. pajamos

	1. Reprezentacinės išlaidos
	3000,00
	3000,00

	2. Kitų prekių ir paslaugų įsigijimas
	57040,00
	47000,00

	3. Ilgalaikio materialiojo turto įsigijimas
	14960,00
	25000,00

	Iš viso įstaigos lėšų
	75000,00
	75000,00


11 lentelė. Šakių kultūros centro Cirko padalinio pajamos
	Funkcijos pavadinimas
	2025 m. pajamos
	2024 m. pajamos

	1. Transporto išlaidos
	800,00
	400,00

	2. Komandiruočių išlaidos
	0,00
	0,00

	3. Paprastojo remonto išlaidos
	0,00
	0,00

	4. Komunalinių paslaugų išlaidos
	0,00
	1000,00

	5. Reprezentacinės išlaidos
	308,00
	1000,00

	6. Informacinių technologijų prekių ir paslaugų įsigijimo išlaidos
	0,00
	0,00

	7. Kitų prekių ir paslaugų įsigijimas
	6938,00
	23600,00

	8. Ilgalaikio materialiojo turto įsigijimas
	0,00
	0,00

	Iš viso įstaigos lėšų
	8046,00
	26000,00


12 lentelė. Šakių kultūros centro Kudirkos Naumiesčio padalinio pajamos
	Funkcijos pavadinimas
	2025 m. pajamos
	2024 m. pajamos

	1. Reprezentacinės išlaidos
	991,00
	1000,00

	2. Kitų prekių ir paslaugų įsigijimas
	6009,00
	7000,00

	Iš viso įstaigos lėšų
	7000,00
	8000,00


13 lentelė. Šakių kultūros centro Griškabūdžio padalinio pajamos
	Funkcijos pavadinimas
	2025 m. pajamos
	2024 m. pajamos

	1. Reprezentacinės išlaidos
	1000,00
	1700,00

	2. Kitų prekių ir paslaugų įsigijimas
	3000,00
	2800,00

	Iš viso įstaigos lėšų
	4000,00
	4500,00


14 lentelė. Šakių kultūros centro Gelgaudiškio padalinio pajamos
	Funkcijos pavadinimas
	2025 m. pajamos
	2024 m. pajamos

	1. Reprezentacinės išlaidos
	2000,00
	1000,00

	2. Kitų prekių ir paslaugų įsigijimas
	10000,00
	10000,00

	Iš viso įstaigos lėšų
	12000,00
	11000,00


15 lentelė. Šakių kultūros centro Lukšių padalinio pajamos
	Funkcijos pavadinimas
	2025 m. pajamos
	2024 m. pajamos

	1.Materialiojo turto paprastojo remonto išlaidos
	0,00

	8000,00

	2. Reprezentacinės išlaidos
	1600,00
	1400,00

	3. Kitų prekių ir paslaugų įsigijimas
	27430,00
	19100,00

	4. Ilgalaikio materialiojo turto įsigijimas
	970,00
	1500,00

	Iš viso įstaigos lėšų
	30000,00
	30000,00


2025 metais už koncertų, ekskursijų po dvarus ir renginių organizavimą surinkta 58 830,00 Eur, už patalpų nuomą – 89 973,00 Eur, už bilietų platinimą ir kitas paslaugas – 1 053,00 Eur. 2024 metais atitinkamai buvo surinkta: už koncertus, ekskursijas ir renginių organizavimą – 93 442,00 Eur, už patalpų nuomą – 56 118,00 Eur, už bilietų platinimą ir kitas paslaugas – 4 940,00 Eur.
2025 metais Šakių kultūros centras įsigijo ilgalaikio materialiojo turto:
1. Scenos tiulis – 3 004,75 Eur;
2. Tūba „Thomann“ – 1 899,00 Eur;
3. Lauko LED ekranai (2 vnt.) – 18 145,16 Eur;
4. Šilumos siurblys oras–oras „Nordic Nova“ – 970,00 Eur;
5. Vaizdo projektorius „Optoma ZH551“ – 1 911,80 Eur
Iš viso įsigyta ilgalaikio materialiojo turto už 25 930,71 Eur. Investicijos į techninę ir infrastruktūrinę bazę leido kelti renginių kokybę, efektyviau organizuoti veiklas, gerinti dalyvių ir žiūrovų patirtį bei sudaryti sąlygas didesniam kultūrinių paslaugų prieinamumui rajono gyventojams. 
2025 metais Šakių kultūros centras tęsė neformaliojo vaikų švietimo veiklą pagal liaudies šokio, cirko ir pučiamųjų orkestro programas. Cirko mokyklos padalinys, liaudiškų šokių kolektyvas „Pynė“ ir pučiamųjų orkestras, kaip neformaliojo vaikų švietimo teikėjai, gavo ir panaudojo 21 425,00 Eur NVŠ lėšų. Palyginimui pateikiami 2024 metų gautų neformaliojo vaikų švietimo lėšų duomenys (žr. 16 lentelė).
16 lentelė. Šakių kultūros centro neformaliojo vaikų švietimo lėšos
	Eil.
Nr.
	Finansuotos neformaliojo vaikų švietimo programos pavadinimas
	Programos kryptis
	Gautos ir panaudotos lėšos 2025 m.
	Gautos ir panaudotos lėšos 2024 m.

	1.
	Cirko programa
	Cirko studija
	12375,00
	9455,00

	2.
	Liaudies šokis
	Liaudies šokis
	5150,00
	5880,00

	3.
	Pučiamųjų orkestras
	Pučiamųjų orkestras
	3900,00
	2960,00

	
	Iš viso lėšų
	
	21425,00
	18295,00



Šakių kultūros centras su padaliniais 2025 metais iš Lietuvos Kultūros tarybos gavo 38 710 Eur projektams įgyvendinti. Projektų įgyvendinimas ir projektinių lėšų įsisavinimas 2025 metais (žr. 17 lentelė).
 17 lentelė. Šakių kultūros centro lėšos projektams įgyvendinti
	
Eil.
Nr.
	Projekto pavadinimas
	Gauta projekto lėšų
	Panaudota lėšų
	Grąžinta lėšų

	1.
	„Keliaujanti cirko laboratorija“
	7000,00
	7000,00
	

	2.
	„Vasara Jono Jablonskio tėviškėje“
	6500,00
	6500,00
	

	3.
	„Dvaro puota. Secesija“
	10000,00
	10000,00
	

	4.
	Šokių festivalis „Sintautų kviestinis“
	6210,00
	6210,00
	

	5.
	Šokių festivalis „Jievaro tiltu“
	9000,00
	9000,00
	

	
	Iš viso projektinių lėšų  
	38710,00
	38710,00
	



Iš švietimo, sporto ir kultūros puoselėjimo programos Šakių kultūros centrui 2025 m. skirta 9 877,00 Eur vaikų vasaros stovyklų projektams, šių lėšų įsisavinimas (žr. 18 lentelė).
18 lentelė. Šakių kultūros centro vasaros stovyklų projektų įgyvendinimas
	
Eil.
Nr.
	Projekto pavadinimas
	Gauta projekto lėšų
	Panaudota lėšų
	Grąžinta lėšų

	1.
	„Pasiimk vasaros“ Kudirkos Naumiesčio padalinys
	2699,00
	2699,00
	

	2.
	„Meniškai–2025“ Šakių kultūros centras
	2476,00
	2476,00
	

	3.
	„Jaunųjų kanklininkų stovykla 2025“ Griškabūdžio padalinys
	2587,00
	2587,00
	

	4.
	„Įsijausk“ Lukšių padalinys
	2115,00
	2115,00
	

	
	Iš viso vasaros stovyklų projektinių lėšų  
	9877,00
	9877,00
	


       
 Šakių kultūros centro Gelgaudiškio padalinys iš Šakių rajono savivaldybės sveikatos stiprinimo ir socialinės integracijos didinimo programos lėšų įgyvendino jaunimui skirtą projektą „Sužinok“, kuriam panaudota 500,00 Eur. Iš programos „Užtikrinti atvirojo darbo su jaunimu ir mobiliojo darbo su jaunimu teikiamų paslaugų įvairovę ir kokybę“ Gelgaudiškio atvirų jaunimo erdvių projektui skirta 5 000,00 Eur.
Šakių kultūros centras ir jo padaliniai renginiams organizuoti bei veiklos užduotims įgyvendinti nuolat pritraukia rėmėjų lėšas. 2025 metais iš privačių rėmėjų gauta 35 955,00 Eur, iš jų:
· Šakių kultūros centro – 9 010,00 Eur;
· Kudirkos Naumiesčio padalinio – 15 995,00 Eur;
· Gelgaudiškio padalinio – 4 050,00 Eur;
· Griškabūdžio padalinio – 300,00 Eur;
· Lukšių padalinio – 6 600,00 Eur.
Palyginimui, 2024 metais iš privačių rėmėjų buvo gauta 26 450,00 Eur.

III. VEIKLOS TOBULINIMO PERSPEKTYVOS

	2026 metų pagrindiniai Šakių kultūros centro veiklos tikslai – pasirengti Kanklių metams, signatarų Jono Vailokaičio, Justino Staugaičio, Saliamono Banaičio ir poeto Prano Vaičaičio jubiliejinių metų minėjimams, organizuoti daugiau regioninių, rajoninių ir respublikinių festivalių bei konkursų. Taip pat planuojama stiprinti bendradarbiavimą su rajono švietimo įstaigomis, inicijuoti naujų būrelių ir mėgėjų meno kolektyvų vaikams bei jaunimui kūrimą, didinti dėmesį renginių viešinimui ir sklaidai.
2025 metais Šakių kultūros centre ir jo padaliniuose atlikti šie infrastruktūros gerinimo darbai:
1. Griškabūdžio padalinyje sutvarkyta fojė siena, įrengtas kondicionierius, Barzdų salėje atnaujinta ventiliacijos sistema. J. Jablonskio tėviškėje pakeistos grindys vienoje patalpoje, sutvarkyta dalis medinės tvoros, įrengta skalda automobilių stovėjimo aikštelėje ir takuose.
2. Visuose padaliniuose atlikti šildymo sistemų techninės profilaktikos darbai, siekiant užtikrinti įrangos efektyvumą ir saugą.
3. Gelgaudiškio padalinyje, Kidulių dvare, atnaujinta priešgaisrinė signalizacija.
4. Šakių kultūros centre atlikti stogo remonto darbai, suremontuota nuotekų sistema, pakeistas nuotekų šalinimo siurblys, atlikti kiti smulkūs remonto darbai, atnaujinta vasaros estrados scena J. Lingio parke.
5. Kudirkos Naumiesčio padalinyje iš dalies sutvarkytas fontanas, esantis prie Sintautų salės.
6. Lukšių padalinyje suremontuotos arklidžių antro aukšto patalpos, kuriose įkurtas miško muziejus, įrengtas kondicionierius aparatūros sandėlyje.
2026 metais vienu pagrindinių veiklos tobulinimo prioritetų išlieka Centro ir jo padalinių pastatų infrastruktūros modernizavimas. Tikslinga planuoti senų šildymo katilų keitimą Kudirkos Naumiestyje ir Kidulių dvare, didesnį dėmesį skirti nerenovuotiems pastatams (Cirko mokyklos pastatui, Griškabūdžio salei, J. Jablonskio tėviškei, Kidulių dvarui). Taip pat numatoma peržiūrėti ir įgyvendinti rekomendacijas, skirtas patalpų pritaikymui asmenims su negalia, siekiant užtikrinti kultūros paslaugų prieinamumą visoms gyventojų grupėms.
IV.  KITA PRIVALOMA INFORMACIJA, NURODYTA ĮSTAIGOS VEIKLĄ REGLAMENTUOJANČIUOSE TEISĖS AKTUOSE IR ĮSTAIGOS NUOSTATUOSE 

Pagrindinis Šakių kultūros centro veiklos tikslas – formuoti kultūros centrą ir jo padalinius kaip patrauklų kultūros traukos objektą, sudarantį sąlygas gyventojų meninei saviugdai, kūrybinei raiškai ir prasmingam laisvalaikiui.
2025 metais vykdyti bendri projektai ir renginiai kartu su asociacija „Zanavykų seimelis“, asociacija „Cirko menas“, Šakių jaunimo kūrybos ir sporto centru, Šakių rajono savivaldybės viešąja biblioteka, Šakių meno mokykla, „Žiburio“ gimnazija, „Varpo“ mokykla, Šakių turizmo ir verslo informacijos centru bei kitais socialiniais partneriais. Taip pat bendradarbiauta su Šakių miesto ir rajono bendruomenėmis.
Partnerystės prisidėjo prie renginių kokybės, veiklų įvairovės, platesnio auditorijų įtraukimo ir kultūrinio dialogo stiprinimo. Ateityje numatoma nuosekliai plėsti bendradarbiavimą, įtraukiant daugiau nevyriausybinių organizacijų, švietimo įstaigų, verslo subjektų ir bendruomeninių iniciatyvų, siekiant didinti kultūros paslaugų prieinamumą ir poveikį vietos bendruomenei.



Ataskaitą parengė 
Direktorius               				              Mindaugas Kriaučiūnas
2026-01-29
